BILAG

VEDTÆGTER

1. Deltagelse i BEREC’s repræsentantskab

(1) Ukraines nationale tilsynsmyndighed kan uden stemmeret deltage i arbejdet i BEREC’s repræsentantskab.

(2) Ukraines nationale tilsynsmyndighed udpeger med henblik på deltagelse i repræsentantskabets drøftelser en repræsentant, som enten er lederen af den nationale tilsynsmyndighed, et medlem af dens kollegiale organ eller en af deres stedfortrædere.

(3) Ukraines nationale tilsynsmyndighed udpeger tillige en suppleant, som er stedfortræder for repræsentanten i dennes fravær. Som suppleant udpeges enten lederen af den nationale tilsynsmyndighed, et medlem af dens kollegiale organ, en af deres stedfortrædere eller en person blandt den nationale tilsynsmyndigheds personale.

(4) Repræsentanten for Ukraines nationale tilsynsmyndighed og dennes suppleant udpeges på grundlag af deres viden inden for elektronisk kommunikation og under hensyntagen til relevante ledelsesmæssige, administrative og budgetmæssige kvalifikationer. Den nationale tilsynsmyndighed bestræber sig på at begrænse udskiftningen af sin repræsentant og om muligt også dennes suppleant for at sikre et maksimalt udbytte af disses deltagelse.

(5) Deltageren fra Ukraines nationale tilsynsmyndighed har ret til at udtale sig i alle drøftelser, uanset om disse finder sted på et møde i BEREC’s repræsentantskab eller på anden vis. Sådanne udtalelser tages behørigt til referat i overensstemmelse med repræsentantskabets regler og arbejdsmetoder.

(6) Navnet på repræsentanten for den nationale ukrainske tilsynsmyndighed samt dennes suppleant opføres på den liste over medlemmer af repræsentantskabet, som offentliggøres i overensstemmelse med artikel 7, stk. 5, i Europa-Parlamentets og Rådets forordning (EU) 2018/1971 ( 1 )

(7) Repræsentanten for Ukraines nationale tilsynsmyndighed og dennes suppleant skal ved deltagelsen i repræsentantskabets arbejde hverken søge eller modtage instruktioner fra nogen regering, institution eller person eller fra noget organ.

2. Deltagelse i arbejdsgrupperne

(1) Ukraines nationale tilsynsmyndighed kan udpege eksperter med henblik på deltagelse i BEREC’s arbejdsgrupper.

(2) Sådanne eksperter kan deltage i alle arbejdsgruppernes aktiviteter i overensstemmelse med BEREC’s regler og arbejdsmetoder. De kan udtale sig i alle drøftelser, uanset om disse finder sted på et møde i arbejdsgrupperne eller på anden vis.

3. Deltagelse i BEREC-kontorets bestyrelse

(1) Ukraines nationale tilsynsmyndighed kan uden stemmeret deltage i arbejdet i BEREC-kontorets bestyrelse.

(2) Ukraines nationale tilsynsmyndighed udpeger med henblik på deltagelse i bestyrelsens arbejde enten den person, der er udnævnt som repræsentant i repræsentantskabet, eller lederen af den nationale tilsynsmyndighed, et medlem af dens kollegiale organ eller en af deres stedfortrædere.

(3) Ukraines nationale tilsynsmyndighed udpeger tillige som suppleant enten den person, der er udnævnt som suppleant for repræsentanten i repræsentantskabet, eller lederen af den nationale tilsynsmyndighed, et medlem af dens kollegiale organ, en af deres stedfortrædere eller en person blandt den nationale tilsynsmyndigheds personale. Suppleanten er stedfortræder for repræsentanten i dennes fravær.

(4) Deltageren fra Ukraines nationale tilsynsmyndighed har ret til at udtale sig i alle drøftelser, uanset om disse finder sted på et møde i BEREC-kontorets bestyrelse eller på anden vis. Sådanne udtalelser tages behørigt til referat i overensstemmelse med bestyrelsens regler og arbejdsmetoder.

(5) Navnet på repræsentanten for Ukraines nationale tilsynsmyndighed samt dennes suppleant opføres på den liste over medlemmer af bestyrelsen, som offentliggøres i overensstemmelse med artikel 15, stk. 4, i forordning (EU) 2018/1971.

(6) Repræsentanten for Ukraines nationale tilsynsmyndighed og dennes suppleant skal ved deltagelsen i bestyrelsens arbejde hverken søge eller modtage instruktioner fra nogen regering, institution eller person eller fra noget organ.

4. Interesseerklæringer

(1) Repræsentanterne for Ukraines nationale tilsynsmyndighed i repræsentantskabet og bestyrelsen samt disses suppleanter afgiver hver især en skriftlig loyalitetserklæring og en interesseerklæring, hvori de anfører, hvorvidt der foreligger direkte eller indirekte interesser, der kan anses for at berøre deres uafhængighed.

(2) Disse erklæringer udfærdiges ved indtrædelsen og offentliggøres. De skal være præcise og fuldstændige og ajourføres, når der er risiko for, at der foreligger direkte eller indirekte interesser, der kan anses for at berøre uafhængigheden for den person, der udfærdiger erklæringen.

5. Personale

BEREC-kontoret kan anvende personale fra Ukraine, herunder udstationerede nationale eksperter og andet personale, der ikke er ansat af BEREC-kontoret, i henhold til en afgørelse, som skal udstedes af bestyrelsen.

6. Finansielle bidrag fra Ukraines nationale tilsynsmyndighed til BEREC-kontoret

(1) Det finansielle bidrag til BEREC-kontorets budget, som Ukraines nationale tilsynsmyndighed skal betale for at deltage i BEREC, svarer til de samlede omkostninger ved dens deltagelse i overensstemmelse med dette bilags punkt 1, 2 og 3. Beløbene fastsættes i overensstemmelse med punkt 6.2.

(2) Det finansielle bidrag, som Ukraines nationale tilsynsmyndighed skal betale, jf. punkt 6.1, dækker følgende omkostninger: — godtgørelse af rejseudgifter for de nationale tilsynsmyndigheders repræsentanter i forbindelse med møder i BEREC i henhold til BEREC’s regler for godtgørelse — administrationsomkostninger i tilknytning til ovennævnte godtgørelse af rejseudgifter på op til 3 % af det beløb, der er udbetalt som godtgørelse af rejseudgifter — administrationsomkostninger i tilknytning til den nationale tilsynsmyndigheds overordnede deltagelse i BEREC’s arbejde.

(3) Det finansielle bidrag fastsættes af BEREC under hensyntagen til det forventede omfang af tjenesterejser i det følgende år samt det faktiske omfang af tjenesterejser og godtgørelser i de(t) forgangne år.

(4) Den nationale tilsynsmyndigheds bidrag gennemføres i overensstemmelse med BEREC-kontorets finansielle regler som vedtaget i henhold til artikel 29 i forordning (EU) 2018/1971.

(5) BEREC-kontoret godtgør rejse- og opholdsudgifter, som afholdes af repræsentanter for Ukraines nationale tilsynsmyndighed samt dennes eksperter i forbindelse med deltagelse i BEREC’s og BEREC-kontorets arbejde, herunder tilknyttede møder, i henhold til reglerne i BEREC-kontorets bestyrelses afgørelse om godtgørelse af rejse- og opholdsudgifter, der afholdes under rejser, der foretages af personer, der ikke er ansat af BEREC-kontoret ( 2 ) (1) Efter denne afgørelses ikrafttræden og ved begyndelsen af hvert af de følgende år sender BEREC-kontoret den nationale tilsynsmyndighed en anmodning om indbetaling af midler svarende til landets bidrag til agenturet i henhold til denne afgørelse. (2) Bidraget udtrykkes i EUR og indbetales på en bankkonto i EUR tilhørende BEREC-kontoret. (3) Ukraines nationale tilsynsmyndighed indbetaler sit bidrag, jf. anmodningen om indbetaling af midler, for sin egen del senest 30 dage efter BEREC-kontorets indkaldelse. (4) Enhver forsinkelse med betalingen af bidraget medfører, at den nationale tilsynsmyndighed skal betale renter af det udestående beløb fra forfaldsdatoen. Der anvendes den rentesats, som Den Europæiske Centralbank anvender på forfaldsdagen for transaktioner i EUR, forhøjet med 1,5 procentpoint.

7. Nærmere bestemmelser vedrørende samarbejdsordninger

(1) Repræsentantskabet og bestyrelsen præciserer om nødvendigt de nærmere bestemmelser vedrørende samarbejdsordninger med henblik på Ukraines nationale tilsynsmyndigheds deltagelse i overensstemmelse med forordning (EU) 2018/1971 og disse vedtægter.

(2) Ukraines nationale tilsynsmyndighed kan deltage i BEREC’s arbejde, herunder i repræsentantskabet og arbejdsgrupperne, og i bestyrelsen fra datoen for denne afgørelses ikrafttræden uafhængigt af færdiggørelsen af de nærmere bestemmelser vedrørende samarbejdsordninger, jf. punkt 7.1.

(1) Europa-Parlamentets og Rådets forordning (EU) 2018/1971 af 11. december 2018 om oprettelse af Sammenslutningen af Europæiske Tilsynsmyndigheder inden for Elektronisk Kommunikation (BEREC) og Agenturet for Støtte til BEREC (BEREC-kontoret), om ændring af forordning (EU) 2015/2120 og om ophævelse af forordning (EF) nr. 1211/2009 (EUT L 321 af 17.12.2018, s. 1).

(2) Decision No MB/2019/20 of 6 December 2019 of the Management Board of the Agency for Support for BEREC concerning the reimbursement of travel, subsistence and other expenses incurred in the course of journeys made by persons not employed by the BEREC Office and repealing the previous Management Committee Decision No MC/2015/13 of 2 October 2015.